
Ptuj, 03. 10. 2026


Upravni odbor Kluba ptujskih študentov je na 2. korespondenčni seji Upravnega odbora Kluba ptujskih študentov sprejel sklep št. 4, s katerim razpisuje

KANDIDACIJSKI POSTOPEK ZA VOLITVE SVETNIKA ZVEZE ŠKIS


V skladu z 12. členom Volilnega pravilnika za svetnika Sveta Zveze ŠKIS je potrebno kandidaturo na sedež Kluba ptujskih študentov, Jadranska ulica 17, 2250 Ptuj, poslati najpozneje 14 dni pred dnem volitev, in sicer priporočeno po pošti in s pripisom za volilno komisijo.

Kandidatura mora vsebovati:

· ime,

· priimek,

· rojstne podatke,

· naslov stalnega bivališča,

· telefonsko številko,

· letnik in smer študija,

· potrdilo o statusu študenta v tekočem študijskem letu,
· elektronski naslov,
· podpisano izjavo kandidata, da ni član izvršilnega organa politične stranke ali njenega podmladka, in
· lastnoročni podpis kandidata.



Kandidatura mora prav tako vsebovati popolno izpolnjen obrazec »Kandidatura_obrazec_svetnik_SKIS«, kateremu morata biti predložena potrdilo o statusu študenta za tekoče študijsko leto in življenjepis.

Rok za oddajo kandidatur je sobota, 10. oktober 2026.



Manja Anžič, 

Predsednica Kluba ptujskih študentov
